Diari Oficial de la Generalitat Valenciana


Sumari del DOGV 7551, del 18-06-2015 (2015/5589)

Subhasta número J3323R8787691478 de bé immoble a Paterna.
---------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5589


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta número I5093W1894087788 de bé immoble a Paterna. [2015/5589]  
El cap de la Dependència Regional de Recaptació de la delegació especial de l'AEAT de València, Carlos Fernández de Córdoba, fa saber:   
  
Que de conformitat amb el que disposa l'article 101 del Reglament General de Recaptació aprovat pel Reial Decret 939/2005, de 29 de juliol, es van dictar acords amb data 25 de maig de 2015 que decretaven l'alienació per mitjà de subhasta dels béns que s'indiquen en la llista de béns a subhastar inclosa en este anunci com a annex I. La subhasta tindrà lloc el dia 16 de juliol de 2015, a les 10.00 hores, en la delegació especial de l'AEAT de València, avinguda de Blasco Ibáñez, 50 (saló d'actes, 6t pis).  
En compliment de l'esmentat article, es publica este anunci i es fa saber a les persones que desitgen participar en la subhasta els aspectes següents:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, els quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns si es realitza el pagament del deute no ingressat, els interessos que s'hagen meritat o es meriten fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'esta, sense perjuí que puguen participar personalment en la licitació amb postures superiors a les del sobre. Estes ofertes, que tindran el caràcter de màximes, seran presentades en el registre general de l'oficina on tinga lloc la subhasta, i s'han de fer constar en l'exterior del sobre les dades identificatives d'esta. En el sobre s'inclourà, a més de l'oferta i el depòsit constituït de conformitat amb el punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.  
  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE del 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
Quart. Tot licitador haurà de constituir davant de la mesa de subhasta amb anterioritat a la seua celebració un depòsit del 20 per cent del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10 per cent. L'import del depòsit per a cada un dels lots està determinat en la relació de béns a subhastar inclosa en este anunci.   
  
El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que permeta la seua identificació, d'acord amb el que establix la Resolució 5/2002, de 17 de maig (BOE del 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
  
Quint. En el cas que no siguen adjudicats els béns en una primera licitació, la mesa de subhasta podrà realitzar una segona licitació, si ho considera procedent, i fixarà el nou tipus de subhasta en el 75 per cent del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sext. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També pot realitzar-se el pagament per mitjà de càrrec en el seu compte corrent, a través d'Internet en l'adreça http://www.agenciatributaria.es/, en l'opció Oficina virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació i, en este cas, una vegada comprovat l'ingrés, l'Agència Tributària alçarà la retenció realitzada sobre el depòsit constituït per l'adjudicatari.  
Sèptim. Si en la licitació no s'ha cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
  
Les ofertes es podran presentar en el termini en què a estos efectes comunique la mesa de subhasta. S'hauran de presentar en sobre tancat en el registre general de l'oficina on s'haja realitzat la subhasta i hauran d'anar acompanyades, si és el cas, del depòsit.   
Així mateix, es podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE del 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
Una vegada transcorregut el termini assenyalat per la mesa de subhastes, esta obrirà les ofertes presentades i podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a la presentació de noves ofertes, o millora de les ja existents, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent realitzar una segona licitació; si hi ha segona licitació, no hi haurà preu mínim.  
  
Octau. Atés que es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. En cas de béns inscriptibles en registre públics, els licitadors no tindran dret a exigir altres títols de propietat que els aportats en l'expedient; estos títols estaran a disposició dels interessats en les oficines d'esta dependència de recaptació on podran ser examinats tots els dies hàbils a partir de la publicació d'este anunci, fins al dia anterior al de subhasta. Si els béns no estan inscrits en el Registre, el document públic de venda és títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, es podrà procedir com disposa el títol VI de la Llei Hipotecària per a dur a terme la concordança entre el registre i la realitat jurídica.  
  
Deu. El tipus de subhasta no inclou els impostos indirectes que graven la transmissió d'estos béns. Tots els gastos i impostos derivats de la transmissió, incloent-hi els derivats de la inscripció en el registre corresponent del manament de cancel·lació de càrregues posteriors, seran a compte de l'adjudicatari.  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar certificat sobre l'estat dels deutes de la comunitat, i seran a càrrec d'este els gastos que queden pendents de pagament.  
Onze. El procediment de constrenyiment només se suspendrà en els termes i les condicions assenyalats en l'article 165 de la Llei General Tributària (Llei 58/2003, de 17 de desembre).  
Dotze. També seran aplicables les condicions que es recullen en l'annex 2. En tot allò no previst en este anunci caldrà ajustar-se al que preceptuen les disposicions legals que regulen l'acte.   
  
València, 16 de juliol de 2015.- El cap de la Dependència Regional de Recaptació: Carlos Fernández de Córdoba.  
Llista de béns a subhastar  
  
Subhasta número: P5598K4998227451  
Lot 04  
Número de diligència: 381531013122G   
Data de la diligència: 31.10.2013  
Tipus de subhasta en primera licitació: 1.406.170,18 euros  
Trams: 2.000,00 euros  
Depòsit: 281.234,03 euros  
Tipus de dret: ple domini  
Bé número 1  
Tipus de bé: nau industrial  
Localització: carrer de Sant Andreu, 14, 1 00 01, 46030 Paterna (València)  
Registre número 2 de Paterna  
Tom: 2197. Llibre: 784  
Foli: 170. Finca: 72785. Inscripció: 2  
Referència cadastral: 4541227GS8000B 5762 UU  
Descripció:  
Clau d'ús: industrial, 100,00 % del percentatge de l'immoble subjecte al dret  
Superfície element constructiu: 2.117. Superfície element associat al sòl: 1.066   
Els titulars posseïxen el 100 % del ple domini amb caràcter de guanys. (Local dúplex en planta baixa i soterrani destinat a garatge, comunicats per rampa que té la seua entrada i eixida pel carrer de Sant Andreu  
El soterrani té una superfície de 1.066,45 m2 i la planta baixa una superfície de 993,75 m2)  
Valoració: 1.406.170,18 euros  
Càrregues: no hi consten  
  
  
ANNEX 2  
Altres condicions  
  
Subhasta número: W2613X1905915096  
  
Informació addicional: al lot 04, és un local de dos plantes destinat a garatge. De guanys.